CELEX: 31982D0762
Language: el
Date: 1982-10-25 00:00:00
Title: 82/762/EOK: Απόφαση τής Επιτροπής τής 25ης Οκτωβρίου 1982 περί τροποποιήσεως τής αποφάσεως 82/251/EOK περί τών μέτρων υγειονομικής προστασίας έναντι τής Λαϊκής Δημοκρατίας τής Γερμανίας

Avis juridique important

|

31982D0762

82/762/EOK: Απόφαση τής Επιτροπής τής 25ης Οκτωβρίου 1982 περί τροποποιήσεως τής αποφάσεως 82/251/EOK περί τών μέτρων υγειονομικής προστασίας έναντι τής Λαϊκής Δημοκρατίας τής Γερμανίας  

Επίσημη Εφημερίδα αριθ. L 322 της 18/11/1982 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Οκτωβρίου 1982  περί τροποποιήσεως της αποφάσεως 82/251/ΕΟΚ περί των μέτρων υγειονομικής προστασίας έναντι της Λαϊκής Δημοκρατίας της Γερμανίας  (82/762/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 28 παράγραφος 3,  Εκτιμώντας:  ότι, σύμφωνα με πληροφορίες που περιήλθαν στις υπηρεσίες της Επιτροπής, ότι ο αφθώδης πυρετός εξαπλώθηκε στη Λαϊκή Δημοκρατία της Γερμανίας, η Επιτροπή εξέδωσε στις 31 Μαρτίου 1982 την απόφαση 82/251/ΕΟΚ (3), που απαγόρευε την εισαγωγή από τα Κράτη μέλη ζώντων ζώων του βοείου και χοιρείου είδους και νωπών κρεάτων βοείου, χοιρείου, προβείου και αιγείου είδους προελεύσεως Λαϊκής Δημοκρατίας της Γερμανίας·  ότι η Λαϊκή Δημοκρατία της Γερμανίας γνωστοποίησε στην Επιτροπή ότι η εκδήλωση της ασθένειας περιορίστηκε σε ορισμένες περιφέρειες και ευρίσκεται υπό έλεγχο χάρη στον εμβολιασμό και άλλα μέτρα· ότι στις 30 Ιουνίου 1982 είχαν αρθεί όλα τα εθνικά μέτρα εκτός από εκείνο που προέβλεπε ότι κανένα ζώο δεν θα εξαχθεί ούτε θα σφαγεί επί εξάμηνο μετά το τελευταίο κρούσμα από τις μολυσμένες περιοχές· ότι σημειώθηκαν δύο ακόμη κρούσματα στην περιοχή Rostock στις 8 και 14 Σεπτεμβρίου 1982·  ότι η κατάσταση στη Λαϊκή Δημοκρατία της Γερμανίας είναι τέτοια που πρέπει να τροποποιηθεί η απόφαση 82/251/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 1 της απόφασης 82/251/ΕΟΚ αντικαθίσταται από το εξής:  «Άρθρο 1  Τα Κράτη μέλη απαγορεύουν την εισαγωγή ζώντων ζώων του βοείου και χοιρείου είδους και νωπών κρεάτων βοείου, χοιρείου, προβείου και αιγείου είδους προελεύσεως της περιοχής Rostock και της περιφερείας Anklam της περιοχής Neubrandenburg της Λαϊκής Δημοκρατίας της Γερμανίας».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 25 Οκτωβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 110 της 23. 4. 1982, σ. 25.